ai4bharat/Pralekha huggingface dataset:
शिक्षा मंत्रालय
हम अपने कार्यबल को 21वीं सदी की चुनौतियों का सामना करने के लिए तैयार कर रहे हैं: श्री धर्मेंद्र प्रधान
केंद्रीय शिक्षा, कौशल विकास और उद्यमिता मंत्री श्री धर्मेन्द्र प्रधान ने आज नई दिल्ली में ‘चुस्त कार्य संस्कृति के लिए रणनीतियाँ: नए युग के रास्ते’ विषय पर आयोजित किए जा रहे 49वें आईएफटीडीओ विश्व सम्मेलन और प्रदर्शनी में समापन भाषण दिया।
इस अवसर पर श्री प्रधान ने समाज और अर्थव्यवस्था में एक प्रवर्तक के साथ-साथ एक व्यवधान कर्ता के रूप में प्रौद्योगिकी की भूमिका के बारे में जानकारी दी। उन्होंने कहा कि तेजी से बदलती हुई दुनिया को देखते हुए हमें अपने कार्यबल को एक समग्र कौशल रणनीति के माध्यम से 21वीं सदी की चुनौतियों के लिए तैयार करना चाहिए।
क्षमता निर्माण के बारे में उन्होंने कहा कि प्रधानमंत्री श्री नरेन्द्र मोदी के नेतृत्व में सभी क्षेत्रों में क्षमता निर्माणपर पूरा जोर दिया जा रहा है। उन्होंने क्षमता निर्माण में श्रेष्ठ प्रथाओं का अवलोकन करने और विभिन्न संस्थाओं के बीच तालमेल का सृजन करने में भारतीय क्षमता विकास आयोग की भूमिका पर भी प्रकाश डाला।
श्री प्रधान ने राष्ट्रीय शिक्षा नीति  और शिक्षा तथा कौशल के बीच तालमेल स्थापित करने में इसके प्रोत्साहन के बारे में भी जानकारी दी। उन्होंने कहा कि जहां एनईपी औपचारिक शिक्षा प्रणाली में 3 से 23 वर्ष की आयु के छात्रों को कवरकरती है, वहीं हमेंउनके लिए भी नए विचारों, कौशल, पुन:कौशल और अप-स्किलिंग के बारे में पथ प्रदर्शक रणनीतियों के साथ आगे आना चाहिए, जो औपचारिक शिक्षा का हिस्सा नहीं है।
निर्वाचन आयोग
निर्वाचन आयोग ने राजनीतिक दलों के पंजीकरण के लिए सार्वजनिक सूचना समय अवधि में छूट दी
निर्वाचन आयोग ने उन राजनीतिक दलों के लिए नोटिस की अवधि 30 दिन से घटाकर 7 दिन करने की छूट दी है, जिन्होंने अपनी सार्वजनिक सूचना 07.10.2020 को या इससे पहले प्रकाशित करा दी है। जिन राजनीतिक दलों ने अपनी सार्वजनिक सूचना 07.10.2020 से पूर्व 7 दिन से कम अवधि में पहले ही प्रकाशित करा दी है, उन्हें शामिल करते हुए सभी राजनीतिक दलों की आपत्ति, यदि कोई है, उसे मूल रूप से उपलब्ध कराई गई 30 दिन की अवधि के अंतिम दिन तक या 10 अक्टूबर, 2020 को शाम 5.30 बजे तक, इनमें जो भी पहले हो, प्रस्तुत किया जा सकता है।
चूंकि निर्वाचन आयोग ने बिहार विधानसभा के आम चुनावों की घोषणा 25 सितंबर, 2020 को कर दी थी, इसलिए आयोग के ध्यान में लाया गया है कि कोविड -19 के कारण व्याप्त प्रतिबंधों से अव्यवस्था हुई और पंजीकरण के आवेदन जमा करने में देरी हुई। इस कारण एक राजनीतिक दल के रूप में पंजीकरण के कार्य में देरी हुई। इसलिए, इस मामले के सभी पहलुओं पर गौर करने के बाद आयोग ने सार्वजनिक सूचना समय अवधि में छूट दी है। यह छूट बिहार में विधानसभा के आम चुनाव में तीसरे चरण के लिए नामांकन की अंतिम तिथि यानी 20 अक्टूबर, 2020 तक लागू रहेगी।
यह स्मरणीय है कि राजनीतिक दलों का पंजीकरण जनप्रतिनिधित्व कानून, 1951 की धारा 29ए के प्रावधानों के तहत नियंत्रित होता है। पंजीकरण के इच्छुक दल को उक्त धारा के तहत आयोग में पंजीकरण कराने के लिए भारत के संविधान के अनुच्छेद 324 और जन प्रतिनिधित्व अधिनियम, 1951 की धारा 29ए द्वारा प्रदत्त शक्तियों का उपयोग करते हुए आयोग द्वारा निर्धारित दिशा-निर्देशों के अनुसार अपने गठन की तिथि से लेकर 30 दिन की अवधि के अंदर आयोग के समक्ष अपना आवेदन प्रस्तुत करना होता है।
मौजूदा दिशा-निर्देशों के अनुसार, आवेदक संगठन को आयोग के समक्ष प्रस्तावित पंजीकरण के संबंध में ऐसे प्रकाशन के 30 दिन के अंदर अपनी आपत्ति, यदि कोई है, प्रस्तुत करने के लिए प्रस्तावित दल का नाम दो दिनों तक दो राष्ट्रीय दैनिक समाचार पत्रों और दो स्थानीय दैनिक समाचार पत्रों में प्रकाशित करने के लिए कहा जाता है। इस प्रकार प्रकाशित सूचना आयोग की वेबसाइट पर भी प्रदर्शित की जाती है।
पृथ्वी विज्ञान मंत्रालय
हवा का स्वरुप और वायु -संचार सूचकांक का पूर्वानुमान
दिल्ली-एनसीआर की वायु गुणवत्ता औसत श्रेणी की रहने की सम्भावना है
आज 22 मार्च 2021 को आकाश में बादल छाए रहेंगे और तेज हवाओं  के साथ हल्की वर्षा/ गरज के साथ वर्षा होगी
कल 23 मार्च 2021 को भी आकाश में बादल छाए रहेंगे और तेज हवाओं  के साथ हल्की वर्षा/ गरज के साथ वर्षा होगी
भारत मौसम विभाग  के पर्यावरण अनुरक्षण एवं अनुसन्धान केंद्र  के अनुसार अनुमानित वायु संचार गुणांक एवं मौसम पूर्वानुमान सहित दिल्ली में वायु  प्रवाह इस प्रकार है :
1. दिल्ली- राष्ट्रीय राजधानी क्षेत्र  की वायु गुणवत्ता आज 22 मार्च 2021 को औसत श्रेणी की होगी। यह कल 23 मार्च 2021 और 24 मार्च 2021 को औसत से संतोषजनक रहेगी।
। आने वाले पांच दिनों के लिए अनुमान: वायु गुणवत्ता में सुधार होने की सम्भावना है। हालांकि औसत रहेगी।
2. दिल्ली में पूर्व दिशा से हवाएं 16-20 चलेंगी और आज आकाश में बादल छाए रहेंगे और तेज हवाओं  के साथ हल्की वर्षा/ गरज के साथ वर्षा होगी। उत्तर-पूर्व दिशा से भी हवाएं चलेंगी जिनकी गति 16-20 किमी/घंटा रहेगी साथ में गरज के साथ हल्की वर्षा भी होगी।
।
3. 22 मार्च 2021 को लगभग 1800 मीटर, 20 मार्च 2021 को अधिकतम अनुमानित मिश्रण गहनता 3600 मीटर, 23 मार्च 2021 को 4000 मीटर और 24 मार्च 2021 को 3000 मीटर रहेगी। 22 मार्च 2021 को अधिकतम वायु-संचार सूचकांक लगभग 20000 वर्ग मीटर/सेकंड , 23 मार्च 2021 को 11000 वर्ग मीटर/सेकंड और 24 मार्च 2021 को 17000 वर्ग मीटर/सेकंड रहेगा। 10 किमी प्रति घंटा गति की औसत हवा के साथ 6000 वर्ग मीटर/सेकंड से कम का वायु-संचार सूचकांक हवा में से प्रदूषणकारी तत्वों को हटाने में सहायक नहीं होता है।
4. हवा के साथ आने वाली धूल अब काफी कम हो गई है। अगले आने वाले तीन दिनों में हवा के साथ विदेशों से धूल आने की सम्भावना नहीं है।
5. पूर्वानुमान के विस्तृत विवरण और सत्यापन को www. https://ews.tropmet.res.।n पर देखा जा सकता है।
6. दिल्ली में वायु मात्रा प्रवाह के साथ वायु-संचार सूचकांक यहाँ संलग्न है।

स्थान विशेष के मौसम पूर्वानुमान और चेतावनी के लिए कृपया मौसम एप MAUSAM APP डाउनलोड करें। कृषि सम्बन्धी मौसम परामर्श  के लिए मेघदूत एप MEGHDOOT APP और वर्षा के समय बिजली गिरने की चेतावनी के लिए दामिनी एप DAM।N। APP डाउनलोड करें। जिलावार चेतावनी के लिए राज्यों की एमसी/ आरएमसी वेबसाइट पर जाएं।
कोयला मंत्रालय
भारत ने ग्लोबल मिथेन इनिशिएटिव स्टीयरिंग लीडरशिप बैठक की अध्यक्षता की
ग्लोबल मीथेन इनिशिएटिव  की स्टीयरिंग लीडरशिप बैठक को वर्चुअल तौर पर आयोजित किया गया। इस ग्लोबल इनिशिएटिव के वाइस चेयरमैन के तौर पर कोयला मंत्रालय के अपर सचिव श्री वी.के. तिवारी ने प्रतिभागियों को मीथेन के उत्सर्जन को कम करने की दिशा में भारत द्वारा किए जा रहे उपायों के बारे में बताया। मीथेन का उत्सर्जन एक बड़ी चिंता का विषय है, क्योंकि यह कार्बन डाइऑक्साइड की तुलना में 25-28 गुना हानिकारक प्रभाव वाली ग्रीनहाउस गैस है।
ग्लोबल मीथेन इनिशिएटिव  एक स्वैच्छिक सरकारी तथा एक अनौपचारिक अंतरराष्ट्रीय साझेदारी है, जिसमें संयुक्त राज्य अमेरिका एवं कनाडा सहित 45 देशों के सदस्य हैं। विकसित तथा कमजोर अर्थव्यवस्थाओं वाले विकासशील देशों के बीच साझेदारी के माध्यम से एंथ्रोपोजेनिक मीथेन उत्सर्जन में वैश्विक कमी लाने के उद्देश्य से इस फोरम का गठन किया गया है।
फोरम को 2004 में गठित किया गया था। इसकी स्थापना के बाद से भारत इस फोरम का सदस्य है। भारत ने संयुक्त राज्य अमरीका के साथ स्टीयरिंग लीडरशिप में पहली बार वाइस-चेयरमैन का कार्य अपने हाथ में लिया है। स्टीयरिंग लीडरशिप की अध्यक्षता का जिम्मा कनाडा है।
निकट भविष्य में अगले दौर की बैठक के आयोजन सहित कई निर्णय लिए गए। कनाडा तथा अमरीका दोनों ने मीथेन गैस के उत्सर्जन को कम करने और उसका दोहन करने में भारत द्वारा उठाए गए कदमों की सराहना की।
इस्पात मंत्रालय
श्री धर्मेंद्र प्रधान ने ओडिशा के राउरकेला इस्पात संयंत्र में 100 बिस्तरों वाली कोविड देखभाल सुविधा समर्पित की
केंद्रीय पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज सेल के ओडिशा स्थित राउरकेला इस्पात संयंत्र में एक 100 बेड वाले कोविड देखभाल सुविधा, इस्पात निदान केंद्र, को राष्ट्र को समर्पित किया। इस सुविधा को बाद में बढ़ाकर 500 बिस्तरों वाला किया जाएगा। इस विशाल कोविड-केयर सुविधा के सभी बेड में सीधे इस्पात संयंत्र की ऑक्सीजन इकाई से लाई गई निर्धारित लाइन के जरिए गैसीय ऑक्सीजन का प्रावधान है। इससे जीवन रक्षक ऑक्सीजन की निर्बाध उपलब्धता सुनिश्चित करने के अलावा, सिलेंडरों को फिर से भरने की जरूरत और साजो-समान संबंधित मामलों से छुटकारा पाने में मदद मिलेगी। यह बड़ी सुविधा, जिसे रिकॉर्ड समय के भीतर स्थापित किया गया है, कोविड के खिलाफ लड़ाई के लिए पहले से उपलब्ध बेड और आईसीयू बेड के अतिरिक्त है।
इस वर्चुअल कार्यक्रम में इस्पात राज्य मंत्री श्री फग्गन सिंह कुलस्ते, ओडिशा के स्वास्थ्य मंत्री श्री नबा किशोर दास, सुंदरगढ़ के सांसद श्री जुएल ओराम, क्षेत्र के निर्वाचित प्रतिनिधि, सेल की अध्यक्ष व सीईओ श्रीमती सोमा मोंडल और इस्पात मंत्रालय व सेल के वरिष्ठ अधिकारी भी शामिल हुए।
इस अवसर पर श्री प्रधान ने कहा कि यह विशाल सुविधा दक्षिणी राउरकेला क्षेत्र में कोविड महामारी की दूसरी लहर को रोकने में मदद करेगी और संभावित तीसरी लहर को देखते हुए स्वास्थ्य सेवा प्रतिक्रिया को भी मजबूत करेगी। उन्होंने आगे कहा कि महामारी के बाद गैर-कोविड उपचार के लिए भी इस स्थायी सुविधा का उपयोग किया जाएगा।
श्री प्रधान ने कहा कि सेल का आईपीजीआई-एसएसएच पहले से ही इस क्षेत्र के कोविड मरीजों की सेवा में है। हाल ही में, अस्पताल में 100 बिस्तरों वाले आईसीयू को लोगों की जान बचाने के लिए सेवा में लगाया गया था। आरटी-पीसीआर जांच की सुविधा के लिए अस्पताल में एक विषाणु विज्ञान प्रयोगशाला भी स्थापित की गई थी, जिसकी क्षमता 60 से बढ़ाकर लगभग 550 प्रति दिन कर दी गई है और कुछ समय बाद ही इसे बढ़ाकर 1000 कर दिया जाएगा। श्री धर्मेंद्र प्रधान ने कहा कि सेल लिक्विड मेडिकल ऑक्सीजन के उत्पादन व आपूर्ति के साथ-साथ अपने संयंत्रों में और उसके आस-पास स्वास्थ्य व चिकित्सा सुविधाओं को बढ़ाने में अग्रणी रहा है। उन्होंने इस महामारी से लड़ने में सरकार की कोशिशों को पूरा करने के लिए सेल के अथक प्रयासों की सराहना की।
श्री प्रधान ने कहा कि मोदी सरकार समाज के सभी वर्गों की जरूरतों के प्रति संवेदनशील रही है और कोविड महामारी के प्रभाव को कम करने व खत्म करने के लिए सहकारी संघवाद की सच्ची भावना से काम किया गया है। राउरकेला में कोविड देखभाल केंद्र स्थापित करने से लेकर राज्यों को मुफ्त टीके देने तक, लिक्विड मेडिकल ऑक्सीजन की आपूर्ति के प्रबंधन से लेकर राज्यों को अन्य महत्वपूर्ण संसाधनों से युक्त करने तक, केंद्र राज्यों के साथ खड़ा है और इस महामारी से निपटने के लिए हाथ से हाथ मिलाकर काम कर रहा है। उन्होंने कहा कि महामारी के बीच हमारे बच्चों की सुरक्षा सुनिश्चित करने के लिए बीते कल ही 12वीं की बोर्ड परीक्षा रद्द कर दी गई।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 517वां दिन
भारत का समग्र टीकाकरण कवरेज 195.81 करोड़ से अधिक हुआ
आज शाम 7 बजे तक 13 लाख से अधिक टीके की खुराक दी गई
भारत का कोविड -19 टीकाकरण कवरेज आज 195.81करोड  से अधिक हो गया है। आज शाम 7 बजे तक 13 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10408088
|
|
दूसरी खुराक
|
|
10053996
|
|
प्रीकॉशन डोज
|
|
5483769
|
|
एफएलडब्ल्यू
|
|
पहली खुराक
|
|
18421374
|
|
दूसरी खुराक
|
|
17607845
|
|
प्रीकॉशन डोज
|
|
9447671
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
35524551
20474990
|
|
आयु वर्ग 15-18 वर्ष
|
|
पहली खुराक
|
|
60009964
|
|
|
|
दूसरी खुराक
|
|
47455595
|
|
आयु वर्ग 18-44 वर्ष
|
|
पहली खुराक
|
|
557803986
|
|
दूसरी खुराक
प्रीकॉशनडोज
|
|
496787913
1791145
|
|
आयु वर्ग 45-59 वर्ष
|
|
पहली खुराक
|
|
203370688
|
|
दूसरी खुराक
प्रीकॉशन डोज
|
|
192413121
1978855
|
|
60 वर्ष से अधिक
|
|
पहली खुराक
|
|
127192061
|
|
दूसरी खुराक
|
|
120112061
|
|
प्रीकॉशन डोज
|
|
21844165
|
|
कुल दी गई पहली खुराक
|
|
1012730712
|
|
कुल दी गई दूसरी खुराक
|
|
904905521
|
|
प्रीकॉशन डोज
|
|
40545605
|
|
कुल
|
|
1958181838
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 16जून, 2022 
|
|
एचसीडब्ल्यू
|
|
पहली खुराक
|
|
65
|
|
दूसरी खुराक
|
|
853
|
|
प्रीकॉशन डोज
|
|
16891
|
|
एफएलडब्ल्यू
|
|
पहली खुराक
|
|
156
|
|
दूसरी खुराक
|
|
1095
|
|
प्रीकॉशन डोज
|
|
61797
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
79263
212814
|
|
आयु वर्ग 15-18 वर्ष
|
|
पहली खुराक
|
|
31516
|
|
|
|
दूसरी खुराक
|
|
95525
|
|
आयु वर्ग 18-44 वर्ष
|
|
पहली खुराक
|
|
35390
|
|
दूसरी खुराक
प्रीकॉशन डोज
|
|
350809
65221
|
|
आयु वर्ग 45-59 वर्ष
|
|
पहली खुराक
|
|
5521
|
|
दूसरी खुराक
प्रीकॉशन डोज
|
|
74707
38528
|
|
60 वर्ष से अधिक
|
|
पहली खुराक
|
|
4528
|
|
दूसरी खुराक
|
|
54090
|
|
प्रीकॉशन डोज
|
|
192513
|
|
कुल दी गई पहली खुराक
|
|
156439
|
|
कुल दी गई दूसरी खुराक
|
|
789893
|
|
प्रीकॉशन डोज
|
|
374950
|
|
कुल
|
|
1321282
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
संचार एवं सूचना प्रौद्योगिकी मंत्रालय
ट्राई ने हितधारकों की टिप्पणियों के लिए 'ड्राफ्ट टेलीकम्युनिकेशन मोबाइल नंबर पोर्टेबिलिटी  विनियम, 2023' जारी किया
'भारतीय दूरसंचार नियामक प्राधिकरण'  ने आज 'ड्राफ्ट टेलीकम्युनिकेशन मोबाइल नंबर पोर्टेबिलिटी  रेगुलेशन', 2023 जारी कर दिया है।
भारतीय दूरसंचार नियामक प्राधिकरण द्वारा जारी 'दूरसंचार मोबाइल नंबर पोर्टेबिलिटी विनियम' 2009  देश में मोबाइल नंबर पोर्टेबिलिटी  के लिए नियामक ढांचा तैयार करता है। 'दूरसंचार मोबाइल नंबर पोर्टेबिलिटी नियम, 2009' में अब तक आठ संशोधन हो चुके हैं।
हाल ही में डीओटी ने मोबाइल नंबर पोर्टेबिलिटी के लिए नियामक प्रक्रियाओं के संबंध में कुछ सुझाव दिए हैं। डीओटी के निर्देशों के अनुसार, ट्राई ने हितधारकों की टिप्पणियों के लिए संशोधित नियमों का मसौदा जारी करने का निर्णय लिया है।
हितधारकों से प्रतिक्रिया मांगते हुए, 'ड्राफ्ट टेलीकम्युनिकेशन मोबाइल नंबर पोर्टेबिलिटी  विनियम' 2023 ट्राई की वेबसाइट  पर रखा गया है। मसौदा संशोधन नियमों में उल्लिखित मुद्दों पर लिखित टिप्पणियाँ 25 अक्टूबर 2023 तक भेजी जानी चाहिए।
फीडबैक श्री अखिलेश कुमार त्रिवेदी, सलाहकार , ट्राई को भेजा जा सकता है। इलेक्ट्रॉनिक रूप में advmn@trai.gov.in पर ई-मेल किया जा सकता है। अधिक स्पष्टीकरण/जानकारी के लिए श्री अखिलेश कुमार त्रिवेदी से टेलीफोन नंबर +91-11-23210481 पर संपर्क किया जा सकता है।
स्वास्थ्य एवं परिवार कल्याण मंत्रालय
कोविड-19 अपडेट
देशव्यापी टीकाकरण अभियान के तहत अब तक वैक्सीन की 126.53 करोड़ खुराकें लगाई गईं।
भारत का सक्रिय केसलोड इस समय 99,974 है।
सक्रिय मामले, कुल मामलों का एक प्रतिशत से भी कम हैं। ये इस समय 0.29 प्रतिशत हैं, जो मार्च 2020 से अपने न्यूनतम स्तर पर हैं।
रिकवरी दर मौजूदा समय 98.35 प्रतिशत है।
पिछले 24 घंटों में 8,190 मरीज स्वस्थ हुये। इस तरह स्वस्थ होने वाले मरीजों की संख्या 3,40,53,856 हो गई है।
पिछले 24 घंटों में 8,603 नये मामले आये हैं।
दैनिक पॉजिविटी दर  पिछले 61 दिनों से दो प्रतिशत से कम पर कायम।
साप्ताहिक पॉजिविटी दर  पिछले 20 दिनों से एक प्रतिशत से कम पर कायम।
अब तक कुल 64.40 करोड़ जांचें की जा चुकी हैं।
रक्षा मंत्रालय
रक्षा मंत्री श्री राजनाथ सिंह और अर्जेंटीना के रक्षा मंत्री श्री जॉर्ज एनरिक तायाना ने रक्षा संबंधों को गहरा करने के लिए नई दिल्ली में बातचीत की
रक्षा औद्योगिक सहयोग बढ़ाने पर ध्यान केंद्रित
रक्षा मंत्री श्री राजनाथ सिंह ने आज नई दिल्ली में भारत के दौरे पर आए अर्जेंटीना गणराज्य के रक्षा मंत्री श्री जॉर्ज एनरिक तायाना के साथ बातचीत की। दोनों मंत्रियों ने रक्षा औद्योगिक साझेदारी को बढ़ाने के उपायों सहित चल रही रक्षा सहयोग पहलों पर चर्चा की।
इससे पहले आज दिन में, अर्जेंटीना के रक्षा मंत्री ने राष्ट्रीय युद्ध स्मारक का दौरा किया और शहीद नायकों को श्रद्धांजलि देते हुए पुष्पांजलि अर्पित की। रक्षा मंत्री श्री राजनाथ सिंह के साथ वार्ता से पहले, श्री जॉर्ज एनरिक तायाना को तीनो रक्षा सेवाओं की तरफ से गार्ड ऑफ ऑनर भी दिया किया गया।
श्री जॉर्ज एनरिक तायाना 17 जुलाई, 2023 को भारत की चार दिवसीय यात्रा पर नई दिल्ली पहुंचे। उनके साथ अर्जेंटीना के रक्षा मंत्रालय के अंतर्राष्ट्रीय मामलों के सचिव श्री फ्रांसिस्को कैफ़िएरो भी हैं।
अर्जेंटीना के रक्षा मंत्री ने ब्रह्मोस एयरोस्पेस का दौरा किया और दिल्ली में शीर्ष राजनयिकों के साथ बातचीत भी करेंगे। वह बेंगलुरु भी जाएंगे और हिंदुस्तान एयरोनॉटिक्स लिमिटेड  सुविधाओं का दौरा करेंगे और इनोवेशन फॉर डिफेंस एक्सीलेंस  द्वारा आयोजित एक कार्यक्रम में रक्षा स्टार्ट-अप के साथ अलग से बातचीत करेंगे।
भारत-अर्जेंटीना संबंधों को 2019 में रणनीतिक साझेदारी के स्तर तक बढ़ाया गया था। रक्षा सहयोग पर एक समझौता ज्ञापन भी 2019 से लागू है, साथ ही साथ दोनों देश जुड़ाव को गहरा करने में सक्रिय हैं। भारत और अर्जेंटीना रक्षा संबंधों को अपनी रणनीतिक साझेदारी का एक महत्वपूर्ण पहलू बनाने के लिए मिलकर काम कर रहे हैं।
रक्षा मंत्रालय
1971 युद्ध के शहीदों के प्रतीक इन्वर्टेड राइफल और हेलमेट को इंडिया गेट से राष्ट्रीय युद्ध स्मारक ले जाया गया
सशस्त्र सेना द्वारा आज एक समारोह में 1971 के युद्ध में शहीद हुए सैनिकों के प्रतीक इन्वर्टेड राइफल और हेलमेट को राष्ट्रीय युद्ध स्मारक के परम योद्धा स्थल ले जाया गया और परमवीर चक्र विजेताओं की आवक्ष प्रतिमाओ के बीच स्थापित किया गया।
इस समारोह के साथ ही 1971 के युद्ध में शहीद हुए सैनिकों के स्मारक का राष्ट्रीय युद्ध स्मारक के साथ एकीकरण पूरा हो गया है।
इस समारोह का नेतृत्व चीफ ऑफ इंटीग्रेटेड डिफेंस स्टाफ टू द चेयरमैन, चीफ ऑफ स्टाफ कमिटी  एयर मार्शल वी.के. कृष्णा ने किया और इसमे सेना के तीनों अंगों के एडजुटेंड जनरल समकक्ष शामिल हुए।
समारोह में अंतिम सलामी दी गई और सीआईएससी ने इंडिया गेट पर पुष्पांजलि अर्पित की। उसके बाद वहां से इन्वर्टेड राइफल और हेलमेट को हटाया गया और रस्मी वाहन में परम योद्धा स्थल ले जाया गया एवं नए स्मारक में स्थापित किया गया। सीआईएससी और सेना के तीनों अंगों के एडजुटेंड जनरल समकक्षों ने नए स्मारक को सलामी दी।
वाणिज्य एवं उद्योग मंत्रालय
भारतीय कॉफी की पांच किस्मों को जीआई प्रमाणन
 प्रदान किया है। ये किस्में निम्नलिखित हैं :
· कूर्ग अराबिका कॉफी – यह मुख्यत: कर्नाटक के कोडागू जिले में उगायी जाती है।
· वायानाड रोबस्टा कॉफी – यह मुख्यत: वायानाड जिले में उगायी जाती है जो केरल के पूर्वी हिस्से में अवस्थित है।
· चिकमगलूर अराबिका कॉफी – यह विशेष रूप से चिकमगलूर जिले में उगायी जाती है। यह दक्कन के पठार में अवस्थित है जो कर्नाटक के मलनाड क्षेत्र से वास्ता रखता है।
· अराकू वैली अराबिका कॉफी – इसे आंध्र प्रदेश के विशाखापत्तनम जिले और ओडिशा क्षेत्र की पहाडि़यों से प्राप्त कॉफी के रूप में वर्णित किया जाता है जो 900-1100 माउंट एमएसएल की ऊंचाई पर अवस्थित है। जनजातियों द्वारा तैयार की जाने वाली अराकू कॉफी के लिए जैव अवधारणा अपनायी जाती है जिसके तहत जैविक खाद एवं हरित खाद का व्यापक उपयोग किया जाता है और जैव कीटनाशक प्रबंधन से जुड़े तौर-तरीके अपनाये जाते हैं।
· बाबाबुदनगिरीज अराबिका कॉफी – यह भारत में कॉफी के उद्गम स्थल में उगायी जाती है और यह क्षेत्र चिकमंगलूर जिले के मध्य क्षेत्र में अवस्थित है। इसे हाथ से चुना जाता है और प्राकृतिक किण्वन द्वारा संसाधित किया जाता है। इसमें चॉकलेट सहित विशिष्ट फ्लैवर होता है। कॉफी की यह किस्म सुहावना मौसम में तैयार होती है। यही कारण है कि इसमें विशेष स्वाद और खुशबू होती है।
इससे पहले भारत की एक अनोखी विशिष्ट कॉफी ‘मानसूनी मालाबार रोबस्टा कॉफी’ को जीआई प्रमाणन दिया गया था।
भारत में 3.66 लाख कॉफी किसानों द्वारा तकरीबन 4.54 लाख हेक्टेयर क्षेत्र में कॉफी उगायी जाती है। इनमें से 98 प्रतिशत छोटे किसान हैं। कॉफी की खेती मुख्यत: भारत के दक्षिणी राज्यों में की जाती है :
· कर्नाटक – 54 प्रतिशत
· केरल- 19 प्रतिशत
· तमिलनाडु – 8 प्रतिशत
कॉफी गैर-परंपरागत क्षेत्रों जैसे कि आंध्र प्रदेश एवं ओडिशा  और पूर्वोत्तर राज्यों  में भी उगायी जाती है।
भारत पूरी दुनिया में एकमात्र ऐसा देश है जहां कॉफी की समूची खेती छाया वाले माहौल में की जाती है, इसे हाथ से चुना जाता है और फिर धूप में सुखाया जाता है। दुनिया में कॉफी की कुछ सर्वोत्तम किस्में भारत में ही उगायी जाती हैं, इन्हें पश्चिमी एवं पूर्वी घाटों के जनजातीय किसानों द्वारा उगाया जाता है, जो विश्व में जैव विविधता वाले दो प्रमुख स्थल  हैं। भारतीय कॉफी विश्व बाजार में अत्यंत ऊंची कीमतों पर बेची जाती है। यूरोप में तो इसकी बिक्री प्रीमियम कॉफी के रूप में होती है।
जीआई प्रमाणन से जो विशिष्ट मान्यता एवं संरक्षण मिलता है उससे भारत के कॉफी उत्पादक विशिष्ट क्षेत्रों में उगायी जाने वाली कॉफी की अनूठी खूबियों को बनाये रखने में आवश्यक खर्च करने के लिए प्रोत्साहित होंगे। यही नहीं, इससे विश्व भर में भारतीय कॉफी की मौजूदगी भी बढ़ जायेगी और इसके साथ ही देश के कॉफी उत्पादकों को अपनी प्रीमियम कॉफी की अधिकतम कीमत प्राप्त करने में भी मदद मिलेगी।
पत्तन, पोत परिवहन और जलमार्ग मंत्रालय
शिपिंग लाइंस को बंदरगाहों पर आयात एवं निर्यात नौवहनों पर कंटेनर रुकाई प्रभार न लगाने का सुझाव दिया गया
जहाजरानी मंत्रालय ने शिपिंग लाइंस को सुझाव दिया है कि वे बातचीत से तय संविदात्मक शर्तों के रूप में वर्तमान में सहमत एवं लाभ उठाई जा रही निशुल्क समय व्यवस्थाओं के अतिरिक्त 22 मार्च, 2020 से 14 अप्रैल, 2020  की अवधि के लिए आयात एवं निर्यात नौवहनों पर कोई कंटेनर रुकाई प्रभार न लगाएं। यह परामर्श भारतीय बंदरगाहों पर समुचित आपूर्ति व्यवस्था को बनाये रखने के लिए जारी किया गया है। इस अवधि के दौरान, शिपिंग लाइंस को कोई भी नया या अतिरिक्त प्रभार नहीं लगाने का सुझाव भी दिया गया है। यह निर्णय पूरी तरह कोविड-19 प्रकोप द्वारा उत्पन्न वर्तमान अवरोधों से निपटने के लिए एकमुश्त उपाय है।
कोविड-19 महामारी के कारण 25 मार्च, 2020 से देश में लॉकडाउन की घोषणा के बाद डाऊनस्ट्रीम सेवाओं में कुछ बाधाएं आ रही हैं जिसके कारण बंदरगाहों से वस्तुओं की निकासी में कुछ देर हो रही है। इसके परिणामस्वरूप, कुछ कार्गो मालिक या तो अपना परिचालन स्थगित कर रहे हैं या उन्हें वस्तुओं/कार्गों को ट्रांसपोर्ट करने और अपने पेपरवर्क को पूरे करने में कठिनाइयों का सामना करना पड़ रहा है जिसकी वजह से बिना उनकी किसी गलती के, कंटेनरों को रूकना पड़ रहा है। यह परामर्श व्यापार के सुगम संचालन और देश में आपूर्ति श्रृंखला को बरकरार रखने में सहायक होगा।
एएम/एसकेजे
(Visitor Counter : 210
वित्त मंत्रालय
बिक्री  की घोषणा  “6.99% सरकारी प्रतिभूति 2026”  “7.17% सरकारी प्रतिभूति 2030” और  “7.18% सरकारी प्रतिभूति 2037”  "7.25% सरकारी प्रतिभूति 2063"
भारत सरकार ने  मूल्य आधारित नीलामी, समान मूल्य विधि के माध्यम से 8,000 करोड़ रुपये  की अधिसूचित राशि के लिए "6.99% सरकारी प्रतिभूति 2026",  मूल्य आधारित नीलामी, समान मूल्य विधि के माध्यम से 7,000 करोड़ रुपये  की अधिसूचित राशि के लिए "7.17% सरकारी प्रतिभूति 2030",  मूल्य आधारित नीलामी, समान मूल्य विधि के माध्यम से 12,000 करोड़ रुपये  की अधिसूचित राशि के लिए "7.18% सरकारी प्रतिभूति 2037" और  मूल्य आधारित नीलामी, विविध मूल्य विधि के माध्यम से 12,000 करोड़ रुपये  की अधिसूचित राशि के लिए "7.25% सरकारी प्रतिभूति 2063" की बिक्री  करने की घोषणा की है। भारत सरकार के पास उपरोक्त प्रत्येक प्रतिभूति में 2,000 करोड़ रुपये की सीमा तक, अतिरिक्त अभिदान बनाए रखने का विकल्प होगा। ये नीलामियाँ, भारतीय रिजर्व बैंक, मुंबई कार्यालय, फोर्ट, मुंबई द्वारा 04 अगस्त, 2023,  को संचालित की जाएगी।
प्रतिभूतियों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 04 अगस्त, 2023 को प्रस्तुत की जानी चाहिए। अप्रतिस्पर्धी बोलियां पूर्वाह्न 10:30 बजे से पूर्वाह्न 11:00 बजे के बीच और प्रतिस्पर्धी बोलियां पूर्वाह्न 10:30 बजे से पूर्वाह्न 11:30 बजे के बीच प्रस्तुत की जानी चाहिए।
नीलामियों के परिणाम की घोषणा 04 अगस्त, 2023  को की जाएगी और सफल बोलीदाताओं द्वारा भुगतान 07 अगस्त, 2023  को किया जाएगा।
ये प्रतिभूतियां भारतीय रिजर्व बैंक द्वारा उनके समय समय पर यथा संशोधित परिपत्र
दिनांक 24 जुलाई, 2018 के सं. आरबीआई/2018-19/25, तहत जारी “केन्द्र सरकार की प्रतिभूतियों में जब निर्गमित लेन-देन” संबंधी दिशानिर्देशों के अनुसार “जब निर्गमित” कारोबार के लिए पात्र होंगी।
सूचना और प्रसारण मंत्रालय
'रिंग वांडरिंग' टोक्यो के छिपे हुए युद्धग्रस्त अतीत की वीरगाथा है: 52वें आईएफएफआई में निर्देशक मसाकाजू कानेको
जापान रिंग वांडरिंग की अंतर्राष्ट्रीय प्रतियोगिता फिल्म 52वें आईएफएफआई में दिखाई गई
द रिंग वांडरिंग  टोक्यो में एक मंगा कलाकार के बारे में एक फिल्म है जो टोक्यो के मैदान में दफन द्वितीय विश्व युद्ध के अवशेषों की खोज करती है। गोवा में आयोजित हो रहे भारत के 52वें अंतर्राष्ट्रीय फिल्म महोत्सव में जापान की फिल्म 14 अन्य फिल्मों के साथ गोल्डन पीकॉक अवार्ड के लिए प्रतिस्पर्धा कर रही है।
फिल्म के निर्देशक मसाकाज़ु कानेको टोक्यो में द्वितीय विश्व युद्ध में खोई हुई वीर व्यक्तियों की कहानी को खूबसूरती से बयान करते हैं। "द्वितीय विश्व युद्ध के दौरान, टोक्यो पर बहुत सारे बम गिराए गए थे, जिससे कई शव जमीन में पड़े रह गए थे। उनमें से सभी की पहचान नहीं की गई और उनका सही तरीके से अंतिम संस्कार नहीं दिया गया। मुझे विश्वास है कि इन लोगों की आत्माएं अभी भी वहां हैं।"
अक्सर द्वितीय विश्व युद्ध को युद्ध के सबसे विनाशकारी स्वरूप के रूप में बयान किया जाता है। द्वितीय विश्व युद्ध के दौरान हुए टोक्यो पर बमबारी में बहुत सारे लोग मारे गए और कई क्षेत्र बिल्कुल खत्म हो गए। हालांकि, फिल्म में युद्ध को नहीं दिखाया गया है। निर्देशक ने टोक्यो के लोगों के दिमाग पर युद्ध के असर को दिखाने की कोशिश की।
कानेको ने कहा, "अब हम टोक्यो के आसपास गगनचुंबी इमारतों और बुलेट ट्रेन, आधुनिक वास्तुकला और प्रौद्योगिकी देखते हैं। लेकिन मैं इस फिल्म के माध्यम से असली टोक्यो दिखाना चाहता था।
फिल्म निर्माता ने याद दिलाया कि यह एक युद्ध फिल्म नहीं है। यह फिल्म मानवीय संबंधों पर ध्यान केंद्रित करता है और बताता है कि मनुष्यों को उन चीजों से परे कैसे सोचना चाहिए जिन्हें हम समझते हैं। फिल्म के निर्देशक कनेको ने फिल्म में हमारे भीतर बेहतर रिश्ते बनाने के विचार को मजबूत करने का काम किया है। उन्होंने कहा, "हम सभ्यता के उच्चतम शिखर पर पहुंच गए हैं, लेकिन साथ ही हमारे समृद्ध इतिहास और विरासत को याद रखना महत्वपूर्ण है।"
रिंग वांडरिंग को आधिकारिक तौर पर 2021 में वारसॉ इंटरनेशनल फिल्म फेस्टिवल के लिए भी चुना गया है। कानेको की पहली फीचर फिल्म द एल्बिनो ट्रीज का प्रीमियर बीजिंग फिल्म फेस्टिवल में हुआ और इसने दुनिया भर में 20 पुरस्कार जीते। यह उनकी दूसरी फिल्म है।
फिल्म के कार्यकारी निर्माता युताका नाकायमा ने कहा कि वह प्रकृति और मानवीय संबंधों पर आधारित पर इस फिल्मों का समर्थन करना चाहते हैं। उन्होंने कहा, "मैंने कानेको की आखिरी फिल्म द एल्बिनो ट्रीज देखी और मुझे लगा कि अधिक लोगों को उनकी प्रतिभा और अद्वितीय काम को पर्दे पर देखना चाहिए"।
निर्देशक ने जानकारी दी कि फिल्म अगले साल फरवरी में जापान में रिलीज होगी।
फिल्म के कलाकारों और सहयोगी स्टाफ में मसाकाजु कानेको और जेनकी योशिमुरा, स्क्रेनप्ले लेखक, कोइची फुरुया, फोटोग्राफी के निदेशक, मसाकाज़ु कानेको, संपादक और शो कासामात्सु, जुंको अबे और केन यासुदा शामिल हैं।